ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026567 

ขอให้ตรวจสอบและแก้ไขปัญหาการต่อเติมหลังคาเมทัลชีทไม่ถูกต้องตามกฎหมาย บริเวณบ้านเลขที่ .... ซอยลาดพร้าว 130 แขวงคลองจั่น เขตบางกะปิ กรุงเทพมหานคร จุดสังเกตห่างจากท่าเรือวัดกลางประมาณ 500-600 เมตร และหากเดินทางจากซอยลาดพร้าว 130 ตรงเข้าไปประมาณกว่า 1 กิโลเมตร จะพบกับบ้านหลังดังกล่าวทางด้านซ้ายมือ ลักษณะเป็นบ้านปูน ชั้นเดียว  (ครั้งที่ 1) ตามเลขที่รับแจ้ง traffy fondue ( 6XLRL4) โดยสำนักงานเขตบางกะปิ ได้ดำเนินการตรวจสอบและได้มีหนังสือประสานเจ้าของอาคารที่ซ่อมแซมหลังคาดังกล่าวเพื่อให้ดำเนินการแก้ไขปัญหาดังกล่าวต่อไป ประกอบกับผู้ร้องรับทราบว่า สำนักงานเขตบางกะปิออกเอกสารหนังสือลงวันที่ 18 เมษายน 2566 ประสานเจ้าของอาคารที่ซ่อมแซมหลังคาดังกล่าวเพื่อให้ดำเนินการแก้ไขปัญหาดังกล่าวต่อไป แต่จนถึงปัจจุบัน (วันที่ 15 พฤษภาคม 2566) ระยะเวลาล่วงเลยมาห้วงเวลาหนึ่งแล้ว ยังคงได้รับความเดือดร้อนเช่นเดิม เจ้าของอาคารมิได้ดำเนินการแก้ไขปรับปรุงแต่อย่างใด อีกทั้งผู้ร้องยังไม่พบเห็นว่ามีเจ้าหน้าที่จากส่วนงานที่เกี่ยวข้องเข้ามาดำเนินการตรวจสอบ ผู้ร้องร้องขอให้ลงพื้นที่ตรวจสอบเพื่อรับทราบข้อเท็จจริงเกี่ยวกับปัญหาแสงที่กระทบระยะห่างจากที่พักผู้ร้องเพียง 2 เมตรเท่านั้น ผู้ร้องได้รับผลกระทบอย่างมาก อาการดวงตาของผู้ร้องแย่มากกว่าเดิม อยู่ในความดูแลของแพทย์อย่างต่อเนื่อง โดยมีตาแฉะตลอดเวลา เหมือนมีเมือกอยู่ในตาตลอดเวลา บางครั้งตาแดงและตามัว มีนัดพบแพทย์อีกครั้งวันที่ 22 พฤษภาคม 2566 จึงประสงค์ให้หน่วยงานที่เกี่ยวข้องลงพื้นที่ตรวจสอบต่อไป ประกอบกับขอให้มีการตอบกลับในประเด็นการต่อเติมหลังคาเมทัลชีทไม่ถูกต้องตามกฎหมายด้วย เบื้องต้นแจ้งรายงานผลการดำเนินงานจาก กรุงเทพหมานคร (ครั้งที่ 2) ตามเลขที่รับแจ้ง Traffy Fondue (W8FRMX) ว่ากรุงเทพมหานคร โดยสำนักงานเขตบางกะปิ ฝ่ายโยธา ได้ตรวจสอบกรณีดังกล่าว โดยได้ประสานให้เจ้าของอาคารดำเนินการแก้ไขปัญหาดังกล่าวแก่ผู้ร้องทุกข์ต่อไปแล้ว แต่ปรากฎว่า ปัจจุบัน (วันที่ 30 มิถุนายน 2566) ผู้ร้องยังคงประสบปัญหาอยู่เช่นเดิม ซึ่งในช่วงเวลาประมาณ 14.20 น. ผู้ร้องได้โทรศัพท์ติดต่อไปยังหัวหน้าฝ่ายโยธา ประจำสำนักงานเขตบางกะปิ หมายเลขโทรศัพท์ 08 1913 6960 เจ้าหน้าที่เพศชาย  เพื่อสอบถามความคืบหน้าโดยตรงเนื่องจากยังไม่ได้รับการแก้ไขปัญหาแต่อย่างใด โดยเจ้าหน้าที่ฯ แจ้งกับผู้ร้องว่า "ช่วงนี้หน้าฝนไม่สามารถแก้ไขอะไรได้" อีกทั้งผู้ร้องยังแจ้งว่าเมื่อช่วงประมาณเดือนพฤษภาคม 2566 (ไม่ทราบวันที่แน่ชัด) เจ้าหน้าที่ฯ ได้แจ้งให้ผู้ร้องทราบว่า "จะแจ้งให้เข้าของบ้านหลังดังกล่าวแก้ไขปัญหาให้กับผู้ร้องภายในระยะเวลา 1-2 วัน" ซึ่งระยะเวลาล่วงเลยมาประมาณ 1 เดือนแล้วเจ้าของบ้านหลังดังกล่าวก็ยังไม่ได้ทำการแก้ไขปัญหาแต่อย่างใด

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata